**3D Makett Kiállítás és Kvízjáték**

**A kvízjáték szabályai**

Az óránként induló kvízjáték keretén belül a látogatóknak lehetőségük van megmérettetni tudásukat. A játék során a szervezők által kiadott tesztet kell kitölteni. Erre maximum 20 perc áll rendelkezésre. A később érkezők még elkezdhetik a teszt kitöltését, de a többi versenyzővel együtt az idő leteltekor nekik is le kell adniuk.

Első lépésként a versenyzőknek meg kell adniuk egy nevet/becenevet/azonosítót, amellyel a szervezők azonosítani tudják őket. (Ezzel a versenyzők hozzájárulnak ezen adat kezeléséhez a szervezők által.)

A feladat beírni a teszten felsorolt épületek neve melletti mezőbe a megfelelő kiállított maketthez tartozó sorszámot. A kitöltéshez rendelkezésre álló idő letelte után a szervezők kijavítják a teszteket, majd az eredmények összesítése után eredményhirdetés következik.

Az első három helyen végző versenyzőt nyereménnyel jutalmazzák a szervezők. A rangsor a leadott teszteken elért pontszám alapján kerül kialakításra. Az első helyre a legmagasabb pontszámot elérő versenyző, a további helyekre a pontszám szerinti csökkenő sorrendben a többi versenyző kerül. Pontszámazonosság esetén a korábban leadott teszt kitöltője élvez előnyt.

[](http://www.google.hu/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwjY6-7jn7DPAhXmFJoKHas5C3kQjRwIBw&url=http://vitaraklub.hu/?page%3Dcikk%26rovat%3Dhirek%26id%3D1108&psig=AFQjCNFKZHRHGZ6ZH30gdHNjIdJv1FLewQ&ust=1475089731280611)

Nyeremények

1. helyezett: 1 db Bonbon
2. helyezett: 1 db Táblás csoki
3. helyezett: 1 db 2 dl-es üdítő

A kvízjáték menete:

|  |  |
| --- | --- |
| **Tanulás fázis**  óra:00 – óra:30 | A versenyzőknek lehetőségük van memorizálni a maketteket és a mellettük megtalálható információkat, és felkészülni a kvízjátékra. |
| **Kitöltés fázis**  óra:30 – óra:50 | A versenyzőknek lehetőségük van kitölteni a kiadott tesztet, és ha késznek érzik, beadni azt javításra. |
| **Javítás fázis**  óra:50 – óra:55 | A szervezők pontozzák a beadott teszteket és összeállítják a rangsort, majd ezután eredményt hirdetnek. |

A kvízjáték során tilos belső információt és adatokat megszerezni, birtokolni és a teszt kitöltéséhez használni. A fenti adatok bármikor, előzetes bejelentés nélkül megváltozhatnak, továbbá a szervezők a változtatás jogát fenntartják.

*A játékhoz sok szerencsét és kellemes szórakozást kívánnak a szervezők!*